Държавен вестник, бр. 23, 2018 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  23
Група разстройства, които се характеризират със: (1) ранно начало;
(2) съчетание от хиперактивно зле модулирано поведение с
подчертано невнимаване и липса на устойчиво участие при изпълнение на задачи; (3) генерализиране на тези поведенчески 
характеристики в различни ситуации и във времето.
Включва: синдром на хиперактивност, несоциализирано агресивно разстройство; групова делинквентност; свръхтревожно 
разстройство; селективен мутизъм, анестезна психопатия,  неорганична енуреза, неорганична енкопреза, заекване. 
Решенията са дадени в табличната част.
Неуточнени психични разстройства (F99)
F99 Психични разстройства без допълнителни уточнения
Решенията са дадени в табличната част.
Клас VI. Болести на нервната система (G00-G99)
Възпалителни болести на централната нервна система (G00-G09)
Менингити, енцефалити, енцефаломиелити, вътречерепен и вътрегръбначен абсцес, флебит и тромбофлебит на 
вътречерепните венозни синуси и късни последици от тях.
При тежко протекли заболявания със забавен възстановителен процес или със забавено нормализиране на ликворния 
синдром, с остатъчна неврологична или психична симптоматика и протрахиран възстановителен период над 5 месеца, 
окончателно решение по годността се взема след изтичане на две години от заболяването. Обективизирането на 
последиците от преживяно възпалително заболяване на ЦНС се извършва чрез специализиран преглед в съответно военно 
лечебно учреждение – ЕЕГ, КТ, МРТ, ЕМГ и консулт с хабилитирано лице за диагностично уточнение на състоянието след 
преболедуването. Решението е в зависимост от тежестта на остатъчната неврологична симтоматика.
Решенията са дадени в табличната част.
Системни атрофии, засягащи предимно централната нервна система (G10-G13)
Болест на Huntington, наследствена атаксия, спинална мускулна атрофия и сродни синдроми.
Решенията са дадени в табличната част.
Екстрапирамидни и други двигателни нарушения (G20-G26)
Болест на Parkinson,  дегенеративни болести на базалните ганглии, дистония и други двигателни нарушения.
Решенията са дадени в табличната част.
Други дегенеративни болести на централната нервна система (G30-G32)
Болест на Алцхаймер и други дегенеративни болести на нервната система, некласирани другаде
Решенията са дадени в табличната част.
Демиелизиращи болести на централната нервна система (G35-G37)
Множествена склероза и други демиелинизиращи болести на централната нервна система.
Решенията са дадени в табличната част.
Епизодични и пароксизмални разстройства (G40-G47)
G40  Епилепсия 
При доказано заболяване и потвърдено в специализирано лечебно  заведение – негодни с изключване от военен отчет по 
всички графи.
За военномедицинската комисия са валидни здравни  документи – личен амбулаторен картон с  наблюдавани епилептични 
пристъпи, епикриза от специализирано лечебно заведение за болнична помощ или диспансер, етапна епикриза от лекар 
невролог за провеждано диспансерно наблюдение и лечение, рецептурна книжка на хронично болен с изписвани лекарства, 
протокол за безплатно лечение, актуална ЕЕГ. При поява на заболяването по време на военна служба е необходимо да се 
представи описание на припадъка от очевидци и здравно-производствена характеристика.
G43-G44 Мигрена и други синдроми на главоболие
а) Разглежда чести и тежки пристъпи (5 – 6 пъти в год., 1, 2 или повече месечно), проявяващи се с тежък болеви синдром, 
със силно изразени вегетативни и органични мозъчни прояви. След клинично изследване се взема решение  за негодност 
по всички графи.
б) Разглежда така наречените мигренозни еквиваленти, които се проявяват с леки и редки пристъпи (2-3 пъти в год.), 
придружени от леко, незначително изразено главоболие и вегетативни прояви, без органично-неврологична симптоматика. 
По графа 1 – негодни, по графи 2, 3 и 4 – годни по чл. 7.
G45-G47 Преходни церебрални исхемични пристъпи и сродни синдроми, нарушения на съня
G47 Нарушения на съня (не включва сомнамбулизъм F51.3 и синдром на Pickwick E66.2). При доказана клинично 
нарколепсия и катаплексия G47.4 и синдром на Kleine-Levin G47.8 решението по всички графи е негоден.
G47.3 Апнея по време на сън – клиничното доказване на обструктивната акнея по време на сън се извършва в клиника по 
пулмология на ВМА. При доказано заболяване решението по всички графи е негоден. 
Решенията са дадени в табличната част.
Увреждания на отделни нерви, нервни коренчета и плексуси   (G50-G59) 
Заболявания на периферната нервна система от нетравматично естество: увреждания на нерви, нервни коренчета и 
плексуси,  мононевропатии и полиневропатии от инфекциозен, възпалителен, токсичен, съдов, наследствен и идиопатичен 
произход.
А – разглежда заболяванията на нервните стволове и сплитове при наличието на изразени и трайни нарушения в 
двигателната и сетивната сфера и в трофиката, както и хроничните заболявания на периферните нерви при чести 
обостряния или неподдаващи се на лечение – негодни по всички графи.
Б – към Б се отнасят леки остатъчни явления след заболявания на ПНС при наличието на нерезки нарушения в 
двигателната, сетивната сфера или трофиката, които не се отразяват на морската дейност Тук се отнасят и единични рядко 
обострящи се хронични заболявания на коренчетата или нервните стволове при устойчива компенсация на функциите 
между обострянията. В период на обостряне на заболяването лицата от военноморския състав подлежат на амбулаторно 
и болнично лечение.